Alegzandra/wili-2018-roplus huggingface dataset:
A -it- que provién d'a evolución d'os grupos -CT- y -ULT- latins ya se podeba trobar como -ch- en textos en aragonés baixomeyeval, pero encara se podeba trobar textos sin castellanización d'a -it- en 1480. A solución castellana predomina ya en os textos entre 1490 y 1494 y se fa de feito exclusiva dende 1495. Dica 1516 os casos con fonetica aragonesa son excepcionals (cuita, feito, sobredito, susoditos, ditos, dita). A solución autoctona no se rechistra ni en os diplomas de 1575-1625 ni en os d'o zaguer quarto d'o sieglo XVII.

Las plantations de colonos protestants no tenioron exito que en la redolada de Belfast, a on que esdevinioron la población mes numerosa, población formada por totz los libels socials. Lo feito que los colonos escoceses fuesen chent de diferents clases socials permitió que s'asimilasen a los irlandeses como s'heba desvenito con colonos anterior; en cuenta d'esto ye posible que qualques irlandeses nativos s'asimilasen a los escoceses en Antrim y Down convertindo-se a lo presbiterianismo. Pa evitar que los irlandeses catolicos autoctonos recuperasen lo poder fundoron la Orden d'Orange como grupo d'autodefensa.

A luenga que s'emplega ta l'administración rechional ye a luenga francesa, encara que a población d'a val charra o idioma francoprovenzal (u arpitán). Sindembargo, o proceso d'escolarización y a immigración de chens de luenga italiana en o sieglo XX han feito que o italián tienga más presencia en a rechión. O Gubierno autonomo d'a Val d'Aosta tien politicas ta la protección d'o francés como elemento cultural propio d'a rechión.

Antiparte, en a suya faceta de politico, estió Menistro d'Esfensa d'a Unión Sovietica en 1955-1957 mientres o Gubierno de Nikolai Bulganin. Entre muitas atras honors melitars, fue nombrato Heroe d'a Unión Sovietica.

1819: Zuträge zur Sammlung exotischer Schmettlinge [!], bestehend in Bekundigung einzelner Fliegmuster neuer oder rarer nichteuropäischer Gattungen.

Robert Burns (tamién conoixito como Rabbie Burns, Scotland's favourite son (fillo predilecto d'Escocia), the Bard of Ayrshire (o bardo de l'Ayrshire) o, simplement, the Bard), estió un poeta escocés, naixito d'Alloway (South Ayrshire) o 25 de chinero de 1759 y muerto en Dumfries (Dumfries and Galloway) o 21 de chulio de 1796.

A F- inicial se conserva bien en os primers textos d'o sieglo XVI, pero entre 1575 y 1626 alterna a suya conservación con escribir h-. Dica 1590 a conservación ye encara freqüent pero dende 1590 escribir con f- ya ye en casos isolatos y en o zaguer quarto d'o sieglo XVII no en queda ni rastro.
Encara que en a suya obra Mein Kampf Hitler diz que en o mesmo leito d'o hespital ya heba decidito dentrar en a vida politica, ixo no ye en realidat nomás que una reconstrucción a posteriori d'os escaicimientos feita con finalidatz de propaganda. Asinas, cal parar cuenta que Hitler no prebó de dentrar en denguno d'os abundants Cuerpos francos u unidatz paramelitars que se formoron por ixas envueltas con melitars y soldatos desmovilizatos d'ideyolochía de dreitas u d'extrema dreita ta luitar contra os comunistas u contra os países mugants en l'este por o control de bells territorios, u mesmo contra o propio rechimen politico democratico que s'heba formato en Alemanya en rematar a guerra, a dita Republica de Weimar. Antiparte, mientres a dita (y efimera) Münchner Räterepublik, Hitler tenió un perfil muit baixo, y ye fácil que plegando mesmo a prestar tacitament u expresa a suya conformidat a las nuevas autoridatz revolucionarias.

En a epoca d'influencia d'a Corona d'Aragón se clamaba Zaragoza de Sicilia por etimolochías populars. En o "libro d'os emperadors" podemos veyer-ne una eixemplo:

Casasimarro ye un municipio castellano-manchego, situato en a provincia de Cuenca. A suya población ye de 3.120 habitants (2007), en una superficie de 49,62 km² y una densidat de población de 62,88 hab/km².

(es) Informe d'Ecolochistas en Acción de Zaragoza sobre o prochecto d'Expo 2008 a lo Meandro de Raniellas t'o Bureau Internacional des Expositions.

En os monts de Rodanas bi ha una espelunga con materials dende o Bronze final dica o periodo tardorromán. Si en o Bronce final yera un lugar d'apedecamiento, en a epoca celtiberica y hispanorromana yera una espelunga sagrata.

Se conoixe a pronunciación d'as letras de l'alfabeto ibero. Este alfabeto tamién se fació servir pa transcribir o idioma celtibero, que a diferencia d'o idioma ibero ye d'orichen indoeuropeu y celta.

Alois Hitler, o pai d'Adolf, yera un chicot funcionario d'a Monarquía austriaca, prestando-li os suyos servicios como duanero. Alois yera fillo ilechitimo de Maria Anna Schicklgruber, naixito o 7 de chunio de 1837, y fue baptizato con o nombre d'a suya mai, como Alois Schicklgruber, dica que o 6 de chunio de 1876 fue lechitimato por l'hombre de su mai, prenendo o suyo apellito de Hitler. No se conoix con seguridat si yera u no o suyo fillo, pero pareix que bi heba a lo menos una relación de proximidat familiar con l'autentico pai, estando asinas sin fundamento bellas teorías que dicen que o pai d'Alois yera en realidat un chodigo. Sindembargo, ista inseguridat sobre os suyos oríchens familiars pesaba sobre Adolf Hitler, qui, quan estió dictador, esboldregó o lugarón a on bi heba naixito o suyo pai (Döllersheim) ta construir-ie unas instalacions melitars.

La localidat de La Puebla de Sant Miguel ye situata a 1.000 metros d'altaria dencima de lo ran de la mar, a una distancia de 121,9 km de la ciudat de Valencia, la capital de la suya provincia y de lo País Valencián.
Manimenos, por a disparidat de posibles oríchens, y por o numer de casas que ya se documentan con l'apellido en o sieglo XV (sieglo en o qual as fuents fiables en chenealochía son ya muit escasas), cal no descartar belaltras hipotesis, como as oríchens diverchents de l'apellido (en estando una parola que gosa tener sentido en romance, podría haber apareixido en diferents puntos cheograficos, con radices toponimicas) u tamién que se remonten á bell momento de l'alta Edat Meya d'o quál dificilment se'n podrá tener conoiximiento.

Ya en o sieglo III prencipia la construcción d'una imponent muralla y l'albandono d'as grans obras publicas denotan o important proceso de crisi en o mundo román (segunda metat d'o sieglo III).

Los persismos antigos u medievals transmesos por lo griego pueden formar cadenas complexas que implican a lo latín u a las luengas romances.

Ilesia d'a Purisma Concepción de Gavarda, una ilesia d'o sieglo XIX, protechita legalment con a suya declaración como Bien d'Intrés Cultural.

Un d'os personaches secundarios en a trama ye un taxista dito Stefan Walz, que estió astronauta mientres a RDA. O personache ye inspirato en l'astronauta y mito d'a RDA Sigmund Jähn, encara que iste no remató como taxista dimpues d'a reunificación, sino como consultor d'a DLR (Deutsches Zentrum für Luft- und Raumfahrt e.V. u Achencia Espacial Alemana), heredera de l'Achencia de l'antiga Alemanya Oriental, y mas tardi de l'Achencia Espacial Europea.

Ye una luenga indo-europea d'a familia indo-irania, fablada por unos 46 millons de presonas en tot o mundo, estando asinas a 23 luenga más fablata d'o mundo. Ye una d'as 14 luengas rechionals oficials d'India.

A mascota de l'Expo 2008 represientaba una chisla u gota d'augua clamata «Fluvi». O nombre, acronimo de flumen vitae ('arrigo d'a vita', en latín), se li dio dimpués d'un debate ciudadano prou controvertito, y en o qual un d'os nombres favoritos yera estata la parola aragonesa 'Chisla'.

O director de fotografía ye Martin Kukula, que ya treballo con Becker en Das Leben ist eine Baustelle, y a banda sonora ye compuesta por Yann Tiersen (Amélie).

Durantes d'a trilla, as forcas s'emplegaban ta aventar a palla. Isto ye, ta alzar o cerial de tierra d'a era y deixar-lo cayer suelto, permitendo asinas que en correr l'aire (ya se miraba que estás en ixe momento) se replegás a palla leixos d'o grano, o qual cayeba en o mesmo puesto per a suya densidat muto més gran.

A on a temperatura ye en graus Celsius y a presión p en Pascals. A valura d'a presión de vapor, s'obtiene solucionando ista equación ta a p.

A substitución lingüistica pende d'o cambio en a freqüencia d'emplego d'os usos lingüisticos pertenexients a un sistema lingüistico por os d'otro. As variables que influyen en dita substitución son muitas (cheografía, natalidat, prestichio, escuela, medios de comunicación, exercito,...), de difícil estudio y pior quantificación.

Los Cerralbos ye un municipio d'a provincia de Toledo, en a comunidat autonoma de Castiella-La Mancha, Espanya. A suya población ye de 413 habitants (2007), en una superficie de 40 km² y una densidat de población de 10,32 hab/km².
Ye previsto que bells edificios de l'Expo sian logatos u enallenatos a diferents institucions. O Pavillón d'Aragón, per eixemplo, será la seu d'una consellería d'o Gubierno d'Aragón. Dos d'as construccions més emblematicas, a Torre de l'Augua y o Pavillón Puent, podrían estar adqueritos per conoixitas institucions financieras aragonesas.

Manimenos en a Peninsula Iberica bi ha diferents toponimos derivaus de FRAGUM ("terreno abrupto", "puesto con penyas", "puesto con muita vechetación") u d'o suyo plural neutro FRAGA. A forma medieval Frayella ye explicable como una forma con diminutivo -iella dende o plural neutro FRAGA; a forma actual ye explicable como una perduga d'a epentesi antihiatica que no siempre se representa en aragonés medieval u que se pierde en o proceso de castellanización. En Galicia bi ha bells toponimos y microtoponimos con a parola Fraguela, que derivan de FRAGA a traviés un diminutivo, y serían os cognatos de Fraella:

Lillian Diana de Guiche conoixita artisticament como Lillian Gish y naixita de (Springfield, Ohio, o 14 d'octubre de 1893 y muerta en Nueva York, o 27 de febrero de 1993 estió una actriz estatounitense que desembolicó gran parte d'a suya carrera cinematografica mientres o cine mudo, tamién estió una destacata actriz de teatro.

Charles Cornwallis, primer marqués de Cornwallis, naixito de Londres o 31 d'aviento de 1738 y muerto en o Reino de Kashi (hue India) o 5 d'octubre de 1805, estió un melitar y politico britanico, que plegó en o Exercito britanico dica o ran de cheneral partecipando en as guerras d'o suyo país en ixas envueltas (a Guerra d'as Siet Anyatas, a Guerra d'Independencia d'os Estatos Unitos, a Tercera Guerra Anglo-mysore y a Rebelión irlandesa de 1798), estndo amás nombrato Gubernador de territorios colonials britanicos en Irlanda y en a India, destacando por as suyas actividatz en iste zaguer país ta expandir as colonias d'o Reino Unito.

A capiella de Sant Voto, d'o sieglo XVII y d'estilo de transición entre o renaixentista y o barroco. En o centro d'a portalada se veye o escudo d'armas de l'abad d'ixa epoca y as armas d'o monesterio, un cordero con a bandera de Sant Chuan Baptista.

D'o cantón, con capital en a localidat de Châtillon-sur-Chalaronne, en fan parte 16 comunas, estando l'actual Consellero cheneral d'o cantón Yves Clayette.

Ancizan (Ancizan en occitán, Ancizan en francés y oficialment) ye una comuna occitana en o departamento francés d'Altos Pireneus, districto de Banyeras de Bigorra, cantón d'Àrreu y rechión de Meyodía-Pireneus. A comuna yera parte de l'antiga provincia de Bigorra.

Secrún ye un despoblato d'a provincia de Uesca situato en o municipio de Samianigo, en l'Alto Galligo. Se troba a bells 1.047 metros d'altaria en a Guarguera.
O graffiti ye a prencipal expresión d'o hip hop en as artes plasticas. Consiste en pintar con pintura en aerosol sobre superficies urbanas como pueden estar muros de qualsiquier material, asinas como trens, puertas, mobiliario urbán y d'atros. O más común ye que os artistas adediquen as suyas obras a pintar o suyo nombre u sobrenombre. A estetica d'os graffitis ha influito en os cómics (como por eixemplo en The Boondocks) y en o disenyo de ropa, portaladas de discos, y atros obchectos.

Lo termin municipal de Granja de Rocamora muga con Callosa de Segura, Coix y Albatera. Presenta un enclau entre los termins de Benferri y Oriuela.

Os espanyols le dicioron a o metal platín (de "plata", archent) a primera vegada que lo troboron en Colombia. Consideraban a o platino como una impureza no deseyata en o mineral d'archent.

West Coast (en maorí Te Tai Poutini) ye una rechion situada a l'ueste d'a Isla d'o Sud de Nueva Zelanda, en una d'as zonas mas inaccesibles y menos pobladas d'o país. Ye administrada por o Consello Rechional de West Coast. A libel de autoridatz territorials, a rechión se divide en o districto de Buller, districto de Grey y districto de Westland. As prencipals localidatz son Westport, Greymouth y Hokitika.

Ha escrito en aragonés de Saravillo, Joaquina Mur, en el libro "más d'antes en Saravillo, vida y parlaje" editau per el REA y con introducción y estudio lingüistico de Fernando Romanos.

D'atra man a o sud y sudeste d'istas arias lingüisticas existen dialectos u luengas de transición enta l'alto alemán superior. Ista aria de transición entre l'alto alemán central y l'alto alemán superior ye representada por o franco meridional y o franco oriental, dialectos ditos erroniament francicos por charrar-se prencipalment en Franconia.

La localidat de Serra de Portaceli se troba situata a 330 metros d'altaria dencima de lo ran de la mar, a una distancia de 27 km de la ciudat de Valencia, la capital de la suya provincia y de lo País Valencián.

As fuerzas alemanas abanzoron a escape por Ciscaucasia, pero no consiguiron prener ni Grozni ni Vladicavkaz. Pronto fuoron auturatas en a Mar Negra. A batalla de Stalingrado fue desastrosa en los alemans abioron d'evaquar o territorio que heban ocupato en o Caucas. Mientres os alemans yeran en o Caucas i heba poblacions locals que los recibioron como salvadors porque los liberaban d'a opresión stalinista y atras que lis ofreixioron resistencia. Os alemans teneban tamién o refirme de cosacos rusos y integrants de minorías etnicas exiliatos dende o periodo comunista u dica enantes, (tartres panturquistas y armenios) y preboron de reclutar tropas auxiliars con prisioners d'ixas minorías.

Ista construcción ye uno d'os eixemplos más claros d'o saber en cheometría por parte de los matematicos y arquitectos griegos. Ye octastilo y periptero, a quala cosa significa que tien columnas en tot o suyo perimetro, ueito en las dos fronteras más curtas y 17 en las laterals. Tien una doble cella con pronaus y opistodomo, encara que con prostilo de seis columnas.
Bells autors en citan camals que habrían puesto fundar casas nuevas en Biarche, Aflor, Peralta d'Alcofeya y A Luenga en o Semontano de Balbastro, Benás, Chía y Santa Llestra en a Ribagorza, y en puntos tan luent d'a suya presumpta casa matriz d'o Sobrarbe como dica Chaca y Exeya d'os Caballers.

En a decada dimpués d'a I Guerra Mundial o trafico en a redolada d'a bahía de Sant Francisco creixió por siet, y asinas o sistema de ferris no adubiba. O Puent Golden Gate catalogau como puent colgant, construiu entre 1933 y 1937, con una largaria alto u baixo de 1.280m, ye penchau de dos torres de 227m d'altaria. Tiene una amplaria de seis carrils (tres en cada dirección) y disposa tamién d'acceso pa os piatons y bicicletas. O puent transporta, d'un costau t'atro d'a canal, gran cantidat d'a enerchía que cal ta o desembolique d'a zona en tendius electricos y conduccions de combustible. O Golden Gate estió a mayor obra d'incheniería d'a suya epoca, sinyal d'o progreso americano. Fue pintau con urchencia pa evitar que se robinase l'acero d'o suyo tarabidau por l'ociano Pacifico.

A suya población ye de 172.932 habitants (2010) en una superficie de 137,65 km², con una densidat de población de 1.256 hab/km², y ye situata entre os 310 y os 452 metros d'altaria sobre o ran d'a mar.

As caracteristicas que tién o vidrio fa que siga un material utilizau en muitas aplicacions entre as que cal destacar a construcción, en envases, en optica, iluminación, en a cocina, decoración y bisuteria.

O panteyón reyal, a on s'apedecoron as restas mortals mientres cinco sieglos de bells contes d'Aragón y os tres primers reis d'Aragón, Remiro I, Sancho Remíriz y Pietro I, chunto a las suyas respectives mullers. Data d'o sieglo XII, estando l'antiga sacristía, pero o suyo aspecto actual ye d'o sieglo XVIII quan estió restaurato por orden d'o rei Carlos III. Alifonso I y Remiro II son apedecatos en Sant Per o Viello de Uesca y os reis d'a Corona d'Aragón en os monesterios de Poblet y Santes Creus. Con o treslato d'o panteyón reyal Sant Chuan d'a Penya prencipió a perder importancia en o reino.

Ilesia parroquial de Sant Jaume de Llierca. En o suyo interior bi ha dos tallas de fusta d'o sieglo XVI o XVII. Tien una cupula rebestita de zeremica roya.

Mont-reyal tien una superficie de 363,52 km², una población de 1.637.563 habitants en 2006 y una densidat de población de 4.505 hab/km². Con a suya población, ye a prencipal ciudat de Quebec, a segunda ciudat más poblata de Canadá, y a segunda u a quatrena ciudat francofona d'o mundo (a segunda seguntes os fablants nativos, a quarta seguntes o numero total d'habitants). Antimás ye tamién a solenca ciudat francofona d'America d'o Norte.

Se troba en a val d'Astún, a lo piet d'a estación d'esquí d'Astún, a 2.324 metros d'altaria sobre o ran d'a mar, a una distancia de 32 km de Chaca, a capital d'o suyo municipio, y de 100 d'Uesca, a capital d'a suya provincia.

L'antigo castiello medieval perteneixeba en 1429 a la ciudat de Zaragoza. Huei nomás queda una torre rectangular chunto a la ilesia parroquial.
Os reis merovinchios deixoron que os mayordombres de palacio prenesen més importancia en o gobierno, y esdevenindo con o tiempo os qui teneban o poder de verdat. Arribó l'inte que a dinastía d'os merovinchios fue sustituita por a dinastía Carolinchia, familia orichinaria d'a cuenca d'o Mosa a la que pertanyeban bells mayordombres de palacio como Pepín de Heristal, Carlos Martel y Pepín lo Petit y en l'anyo 751 este zaguero deponió a lo zaguer rei merovinchio, Khilderico III.

O suyo termin municipal muga con os termins d'Avola, Canicattini Bagni, Floridia, Melilli, Noto, Palazzolo Acreide, Priolo Gargallo y Solarino.

Espelunga d'os Marranos, una espelunga con repuis arqueolochicos d'o Paleolitico. Ye protechita legalment con a suya declaración como Bien d'Intrés Cultural.

Comprende o despoblato conoixito como Castelserás Viejo (en o sieglo XIII Borgalmofada u Borgalmohada), en a marguin cucha d'o río y auguas entalto.

Gunnar Knudsen, naixito con o nombre d'Aanon Gunerius Knudsen d'Arendal (Aust-Agder) o 19 de setiembre de 1848 y muerto en Skien (Telemark) l'1 d'aviento de 1928, estió un politico noruego, que estió o primer menistro de Noruega dende 1908 dica 1910 y dende 1913 dica 1920. Yera melitant d'o Venstre, o Partito Liberal de Noruega.

Napier tamién emplegó os suyos estudios matematicos ta a Teolochía. Estudeyó l'Apocalipsi, ta mirar predecir a fin d'o mundo, que creyó que sería en 1688 u 1700. Fue acusato, sin garra contrimuestra, de necromancia.

Benavent de Segrià (Benavent de Segrià en catalán y oficialment, Benavent de Lérida en castellán) ye un municipio catalán de la comarca de lo Segrián, en la provincia de Leida.

En 1821 a seu cambea ta Santa Isabel y se treslada tamién a imachen d'o Nazareno. Ye en 1858 quan a cofadría sale por primera vegata en a procesión cheneral d'o Santo Entierro de Zaragoza.

Lamasón ye un municipio d'a comunidat autonoma de Cantabria, Espanya, en a comarca de Saja-Nansa y partito chudicial de San Vicente de la Barquera.

O boxeyo (anglés, boxing) ye un esporte de combate de percusión con guants especials que se fa practicar en un ring. Os competidors fan servir as mans como armas. Os practicants de boxeyo son ditos boxeyadors.

Kim Il Sung (15 d'abril de 1912 - 8 de chulio de 1994) estió un político comunista y chefe d'Estato de Coreya d'o Norte dende 1948 dica la suya muerte, inte en que l'Asambleya Popular Suprema eslichió a o suyo fillo Kim Jong-il como president. Bi habió os cargos de Primer Menistro dende 1948 dica 1972, y President entadebán. Asinas mesmo, yera Secretario Cheneral d'o Partito d´os Treballadors de Coreya, y ha siu esleito President Perén d'a Republica. Per os ciudadanos corians ye dito Gran Líder. O suyo cabo d'anyo y a calendata d'a suya muerte son fiestas nacionals en Coreya d'o Norte.

O cantón de Turgovia (en alemán Thurgau, francés Turgovie, italiano Turgovia) ye un cantón de Suiza, con capital en a ciudat de Frauenfeld. Ye situato en a parte noreste de Suiza y dentró en a Confederación Suiza en l'anyo 1803. En fan parte 5 districtos, con un total de 80 comunas.
O 9 de noviembre de 1918 se formó en Bavera un Gubierno revolucionario de tipo sovietico, a dita Münchner Räterepublik u "Republica d'os Concellos", proclamata por o socialista Kurt Eisner. Quan Eisner fue asasinato en primerías de 1919, iste rechimen encara tornó más enta a cucha politica. Mesmo o quartel a on se trobaba Hitler yera dirichito por un "concello" u soviet. En primerías, Hitler, a qui no li cuacaba a situación politica, albandonó Múnich ta dirichir-se enta Traunstein. Sindembargo, en 1919, quan a situación politica yera dubtosa en no estar platero si dominaría o Kommunistische Partei Deutschlands (Partito Comunista Alemán) u o Sozialdemokratische Partei Deutschlands (Partito Socialdemocrata Alemán), Hitler fue esleito delegato por o suyo quartel, dos vegatas (a primera mientres o Gubierno socialista, a segunda mientres o efimero Gubierno comunista). Encara que no s'afilló a denguno d'ixos dos partitos, no fació cosa ta combatir-los; antiparte, ye fácil que os soldatos que l'esleyoron tenesen conoixencia d'a suya ideyolochía de tipo nacionalista. Istos feitos s'escaicioron chusto quan as tropas federals, unitas a bell uns voluntarios d'os Cuerpos francos, prenioron a ciudat de Múnich y rematoron con o suyo Gubierno de cuchas.

O velodromo estaba configurato inicialment por una pista de cimento de 500 metros de cuerda a on es feban as prebas de ciclismo, que rodeyaba una zona de césped acondicionata ta la practica d'atros esportes. Teneba d'os tribunas cubiertas, una gran en a recta prencipal y unatra en o frent, construitas con fierro con as tecnicas empleyatas en ixa epoca similars a las emplegatas en a construcción d'a Torre Eiffel.

As luengas ibero-orientals u idioma catalán, clasificau por un regular como parti d'as luengas occitano-romances. Se veiga alto galo-romances.

Puet estar un eixemplo de toponimo alusivo a la forma de teta de bell pueyo como os toponimos mamblas d'a Val de l'Ebro y Burgos, que derivan d'o latín MAMULA. N'o caso de Mamillas bi n'heba d'atro en a Baixa Ribagorza occidental que Carlos Ángel Rizos Jiménez relaciona con o sufixo -illa derivando-lo d'o latín *MAMĪCULA, en caso d'estar a variant orichinal d'o toponimo y no a castellanización de mamella.

1965 - o president d'os Estatos Unitos, Lyndon B. Johnson, anuncia que ninviará atros 50.000 melitars de l'Exercito estatounitense a Vietnam ta partecipar en a Guerra de Vietnam.

En 1921 o edificio s'incendió y en 1926, ya muerto Juan Solans, a suya muller s'instaló en a casa. Posteriorment, debito a os deterioros d'o edificio mientres a Guerra Civil, s'encargó una nueva reforma d'a casa en febrero de 1943, que nunca no se fació.

Cabañero partecipó tamién en atras accions melitars con os sublevatos carlistas: o 20 de marzo de 1838 as suyas tropas redotoron a os liberals en Molina d'Aragón (Guadalachara) y dentroron en Calatayú o 27 d'abril. En chulio de 1838 con un batallón de soldatos aragoneses, o VI Batallón d'Aragón, esfendió a ciudat de Moriella (Castellón).

Jamiroquai son tamién conoixitos por os suyos espectaculars conciertos y por a utilización en a suya musica d'un instrumento no guaire común en iste estilo: o didgeridoo.
1 d'octubre - naixencia en Viena (Austria) de Carlos VI d'o Sacro Imperio Romano Chermanico, dito archiduque Carlos en a Guerra de Succesión Espanyola (†1740).

Saelices de Mayorga ye un municipio d'a provincia de Valladolit, en a comunidat autonoma de Castiella y Leyón, Espanya. A suya población ye de 163 habitants (2007), en una superficie de 15,84 km² y una densidat de población de 10,29 hab/km².

Baldassare Galuppi (dito a vegatas Il Buranello por o suyo puesto de naixencia), naixito de Burano (Republica de Venecia, hue Venecia, Italia) o 18 d'octubre de 1706 y muerto en Venecia (Republica de Venecia, hue Italia) o 3 de chinero de 1785, estió un compositor italián d'o Barroco, conoixito por as suyas Operas (encara que a suya primera Opera no fue precisament un exito). Treballó no nomás en a suya ciudat natal sino tamién en o Reino Unito dende 1741 dica 1743 y en l'Imperio ruso dende 1756 dica 1768.

20 d'agosto - atentato d'ETA en Sallén de Galligo (Alto Galligo, Uesca), a on asasina a os guardias civils Irene Fernández Pereda y José Ángel de Jesús Encinas con una bomba penchata en os baixos d'o suyo coche.

Repudiada en 1201, poco antis d'a muerte de su pai, o conte Bernardo IV de Cominches se divorció de María d'alcuerdo con Pero II d'Aragón, ta que iste heredase a sinyoría de Montpeller a cambeo de quantas sinyorías en o Luengadoc. María recurrió a o Papa ta dexichir a soberanía de Montpeller alegando a ilechitimidat d'o suyo chirmanastro. Asinas, Pero II se fació con Montpeller forachitando a Guillén IX d'a ciudat en 1204.

15 de chulio - muere executato en a Torre de Londres James Scott, primer duque de Monmouth y fillo d'o rei d'Anglaterra Carlos II d'Anglaterra.

En os monts de Val Madriz se troba un amplo pinar en a que a més d'o pin borde (Pinus halepensis) podemos trobar atras especies como o coscollo (Quercus coccifera) u o chinepro (Juniperus oxycedrus). O pinar ye encluyito en a Zona d'Especial Protección d'as Aus (ZEPA) Río Uerba y Las Planas.

En textos medievals de lo sieglo XV trobamos una mayoría de microtoponimos en aragonés: La Atalaya, La Torreta, Barranco Ruvio, Barranco el Pudio, El Campiellyo, Collado Marigil, El Cañizar, La Casiella, Carpalbo, El Cucallon, La Canyada el Cabeçillo, El Carrascal Plano, Canyada la Frayra, Canyada el Pozo, Las Crucelladas, La Dehesa, Campo y Barranco el Ginebro, La Filada Matheu, Los Fontanales, La Huesta de la Cueva, Lomellas de la Ferrada, Foias los Azures, Penya Foradada, Los Quiñones, Tromadal, Los Parrales, Regallo, La Penya Roya, El Pontarrón, Las Riperas, El Regatón, La Piedra Blanqua, Santa Lucía, La Salceda, Umbría de las Moreras, La Viña el Chopo, El Río, La Vega.

A localidat de Sant Aniol de Finestres ye situata a 415 metros d'altaria sobre o ran d'a mar. Ye situata en o Parque Natural d'a Zona Bolcanica d'a Garrocha. D'o suyo termin municipal fan parte os lugars de La Barroca y Sant Esteve de Llémena.
Enantes d'a cheneralización d'o gaelico escocés y de l'anglico escocés, en o sur d'Escocia bi heba pueblos celtas que parlaban luengas britonicas en continuidat con os que bi heba en o norte de l'actual Anglaterra. Asinas, gran parte de l'antigua literatura galesa fue composata en l'actual Escocia u cerca d'ella.

Muitos han estato os musicaires y cantaires que han versionato esta canta popular escocesa: entre ells, en 1973, o bretón Alan Stivell en o suyo disco Chemins de Terre ("Camín de Tierra"), en 1974, o vasco Benito Lertxundi en o suyo disco Oro laño mee batek... ("tot una fina boira...") y baixo o títol de entzun zazu ("escuita")... a modo de solidaridat d'Euskal Herria con Bretanya.

Saravillo ye, tamién, el puesto que ye prencipal ta foter-se n'el Macizo de Cotiella, perque tiene pistas regulars y bien fetas ta puyar-ie, mesmo que ta alto ta voltorín e La Llerga, per la pista que enfila ta la ermita de Santa Isabel.

En o proceso de reorganización de territorios hispanos, se creyan tres provincias, Tarraconensis, Baetica y Lvsitania, dividitas en conventos churidicos (distritos menors con funcions chudicials y administrativas); d'ells, o rechito por Caesaraugusta, o Convento Churidico Caesaraugustano, yera lo mas amplo d'os siet en os que se dividiba la provincia Tarraconense. Caesaraugusta asumió dende o primer inte o papel de cabecera rechional, sustituindo a la colonia Victrix Ivlia Celsa (actual Viliella d'Ebro).

A Bandera d'Aragón ye a tradicional bandera d'os Reis d'Aragón, que yera d'antis más emplegata nomás por o Rei, como expresión d'a suya soberanía. Esiste decumentación que preba que ista estió usata dende os tiempos d'Alifonso II, estando universalment conoixita como «d'Aragón».

La Puebla de Sant Miguel (La Puebla de San Miguel en castellán; La Pobla de Sant Miquel en catalán) ye un municipio de lo País Valencián de la provincia de Valencia y partito chudicial de Liria, situato en o enclau de la comarca de lo Rincón d'Ademuz, entre Aragón y Castiella-La Mancha.

Salmeroncillos ye un municipio castellanomanchego, situato en a provincia de Cuenca. A suya población ye de 167 habitants (2007), en una superficie de 20,68 km² y una densidat de población de 8,08 hab/km².

O Partenón conservó o suyo caracter relichioso en os sieglos siguients y esdevenió una ilesia bizantina, una ilesia latina y una mezquita musulmana. Pero en 1687, os turcos la emplegoron como deposito de polvora mientres o setio Veneciano, baixo o mando de l'almirant Morosini. Una d'as bombas venecianas cayó en o Partenón y causó una gran explosión que destruyó a mayor parte de l'edificación, que s'heba preservato en buenas condicions dica ixe inte.

Os rusins u rutens son un pueblo eslavo oriental y de relichión greco-catolica, que vive en a zona d'os monts Carpatos, sobre tot en a versant sud.

En a "tuca" d'o Hasselbrack bi ha un vertice cheodesico, que ye situato a nomás bells metros d'o camín y que sinyala o punto mas alto. O 16 de chulio de 2011 se metió una cruz en a tuca y dimpués en 20013 se cambeo por un obelisco .
Hòrgas (Hòrgas en occitán, Forgues en francés y oficialment) ye una comuna occitana en o departamento francés d'Alta Garona, districto de Muriel, cantón de Riumas y rechión de Meyodía-Pireneus.

Edimburgo ye a capital d'o país y a segunda ciudat más gran, estando un d'os mayors puestos financieros d'Europa. A mayor ciudat d'Escocia ye Glasgow que reculle en a suya aria metropolitana, dita o Gran Glasgow (en anglés Greater Glasgow) o 40% d'a población total d'Escocia. En as auguas escocesas de l'Atlantico Norte y o mar d'o Norte se troban as mayors as mayor reservas de petrolio d'a Unión Europea

En 1536 Henrique VIII incorporó Galas a Anglaterra de pa cutio y prohibió a luenga y costumbres galesas. A clase alta s'asimiló a los angleses, pero os campesins mantenioron a tradición.

A medecina y a veterinaria consumen a mayor parti d'os antibioticos que actualment son produeitos. Os primers antibioticos emplegatos yeran produeitos por microorganismos como resulto d'una biosintesi especifica. Hue a mayoría d'os antibioticos son producto de sintesi y, constantment, se'n obtienen nuevos con a finalidat de conseguir un efecto antinfeccioso más eficaz y ta mirar d'eliminar a lo maximo os efectos segundarios y toxicos.

La Conversión ye obra de Francisco Liza Alarcón de 1990. Representa l'inte d'a conversión de María Malena en Betania. Formata por dos feguras, María Malena que mira enta Chesús y o propio Chesús de Nazaret. A primera vegata que salió en una procesión estió l'anyo 1991.

Maulishèra (Maulishèra en occitán, Maulichères en francés y oficialment) ye una comuna occitana en o departamento francés de Gers, rechión de Meyodía-Pireneus, districto de Miranda y cantón de Riscla.

Duke Ellington (nombre artistico d'Edward Kennedy Ellington, dito The Duke -O duque- en aragonés), naixito de Washington, DC o 29 d'abril de 1899 y muerto en Nueva York (Nueva York) o 24 de mayo de 1974, estió un musico (piano) y compositor estatounitense de jazz, uno d'os millors representants d'ixe chenero musical mientres o sieglo XX.

Osia ye en a ladera sud d'a sierra de Sant Chuan d'a Penya, en a cuenca d'o río Galligo, a una altaria de 742 metros sobre o ran d'a mar y a una distancia de 28 km de Chaca, a capital d'o suyo municipio, comarca y partito chudicial.

Os metals d'o grupo d'o platín se destacan por as suyas propiedatz como catalizadors. Son muit resistents a o desgaste y a las tacas, por lo que o platín, en particular, ye muit adecuato ta a choyería fina. Atras caracteristicas distintivas encluyen a resistencia a l'ataque quimico, excelent resistencia a las altas temperaturas y propiedatz estables a la electrecidat. Todas istas propiedatz han estato aproveitatas ta o suyo emplego en a industria.
A sala de concilios construita mientres o reinato de Sancho o Mayor igual que parti d'a ilesia inferior. O nombre lo prene de que se celebro en ella un falso concilio en l'anyo 1057, epoca d'o reinato de Remiro I (un falso concilio d'estos tiempos estió o concilio de Chaca), pero en realidat yera o dormitorio d'os monches. A o prencipio o teito yera de fusta encara que se facioron as vueltas de piedra a la fin d'o sieglo XI, estando as actuals d'o sieglo XV, dimpués d'o primer incendio. En a paret bi ha sepolturas de monches, mientres que os abatz yeran apedecatos en o sulero. Se comunica con a ilesia inferior a traviés d'una puerta mozarabe.

Enantes d'a construcción d'as dos presas que lo tancan, o congosto de L'Entremont chugaba un papel principal en o folklore relacionau con qualques oficios tradicionals en a comarca de o Sobrarbe.

A Carrera Alfonso I de Zaragoza ye una carrera prencipal d'o Casco historico d'a ciudat que comunica O Coso con a Plaza del Pilar. A carrera destaca por os suyos politos edificios y por a vista d'a Basilica d'o Pilar, d'a quala puede veyer-se una de sus cupulas.

Ye un congosto natural socavau per o río Cinca contra la penya calsinera que forma d'una man o tozal de Sant Mitier u «tozal Corona», y de l'altra a sierra de l'Entremont y, especialment, as leneras de lo penyastro d'ista segunda que ha nombre Picatiecho.

D'alcuerdo con Coromines lo toponimo se remonta a un antroponimo visigodo y a lo sufixo de pertenencia -ANUS, que en catalán da la terminación -à, (bien visible en Cornellà con l'antroponimo CORNELIUS), y en aragonés da la terminación -án.

Las autoridatz hongaras s'intresoron en que os eslavos orientals desembolicasen una conciencia nacional diferent de los eslavos orientals d'o norte d'os Carpatos (Galitzia austriaca) administratas por a partita austriaca d'o imperio. Manimenos, dica 1918 no tenioron exito porque no i habió una clase intelectual rutena receptiva d'ixas ideyas y de trasmeter-las a la chent.

A localidat de Montanellos ye situata a 418 metros d'altaria sobre o ran d'a mar, a una distancia de 62 km d'a ciudat de Castellón de la Plana, a capital d'a suya provincia, y de 90 km de Valencia, a capital d'o País Valencián.

Poveda de las Cintas ye un municipio d'a provincia de Salamanca, en a comunidat autonoma de Castiella y Leyón, Espanya. A suya población ye de 291 habitants (2007), en una superficie de 23,74 km² y una densidat de población de 12,25 hab/km².

Vallbona de les Monges ye un municipio catalán situato en la provincia de Leida y en la comarca d'Urchel. La suya población ye de 251 habitants (2008), en una superficie de 34,1 km² con una densidat de población de 7,36 hab/km².
En Asia Central os hunnos conquirioron o país d'os masachetas y se mezcloron con ellos. Uno d'os primers pueblos d'Europa invaditos por os hunnos estioron os alans, parte d'ellos se sozmetioron a los hunnos y d'atros emigroron ta o Caucaso u ta Occident. En l'anyo 375 os hunnos trescruzoron o río Don y desfacioron o reino Ostrogodo. Dimpués d'os ostrogodos fuoron derrotatos os visigodos, que abandonoron Dacia cruciando o Danubio. Entre l'anyo 377 y l'anyo 405 os hunnos s'establioron en as planas d'as actuals Ucraína y Rumanía. Os ostrogodos y atros chermans formoron buena parte d'o exercito d'os hunnos y d'a población de l'aria dominata por os hunnos. A onomastica de muitos hunnos como Atila ye d'orichen chermanico. Os romans feban servir a los hunnos pa atacar por a espalda y enfeblir a los pueblos chermanicos quan teneban prou poder pa representar una amenaza pa os romans. Os burgundios fuoron redotados en Worms por os hunnos, que feban de mercenarios pa l'Imperio román, y o reino burgundio d'o Rin fue destruito.

O río Amariello (黄河 en chinés simplificato, 黃河 en chinés tradicional, Huáng Hé en pinyin, Hatan Gol en mongol) ye un río de China, o segundo río d'ixe país (dezaga d'o río Yantze) por a suya longaria, de 5.464 km², y o seiseno d'o mundo. Tien o suyo naixedero a 4.500 metros d'altaria sobre o ran d'a mar, en a cordelera de Bayan Har, y desaugua en a dita mar de Bohai (que fa parte d'a mar Amariella), en un gran delta. O suyo cabal meyano ye de 2.571 m³/s y as suyas auguas drenan una cuenca hidrolochica d'una superficie de 752.000 km².

En ista familia se troban o rutenio, o rodio, o paladio, l'osmio, o iridio y o platín. Ells tienen propiedatz fisicas y quimicas parellanas, y gosan apareixer chuntos en os mesmos chacimientos de minerals.

11 de chulio - naixencia en Königsberg (Brandenburgo-Prusia, hue Kaliningrado en Rusia) d'o rei d'o Reino de Prusia Frederico I de Prusia (†1713).

O cantón de Châtillon-sur-Chalaronne (en francés canton de Châtillon-sur-Chalaronne) ye una división administrativa francesa situata en o departamento d'Ain, en a rechión de Roine-Alpes.

Dimpués d'un parentesi de quatre anyos debito a problemas sentimentals d'o líder d'a colla, Jason Kay, Jamiroquai tornoron con fuerza en 2005 con una tornata a os suyos orichens y l'álbum Dynamite. En iste álbum, a colla torna a tener un sonito mas funky, mas disco, mas acustico y de muita mas calidat, como contrimostran bells temas como Seven days in Sunny June, Electric Mistress, Starchild, (Don't) Give Hate a Chance u Time won't wait.

Anque o termin puet aplicar-se tamién a belatras especies, como as vacas, as crabas u as latonas, por a importancia economica que o uellamen ha teniu tradicionalment en Aragón ye más freqüent sentir-lo aplicau principalment a las uellas.

Castèida-Doat (Castèida-Doat en occitán, Casteide-Doat en francés y oficialment) ye una comuna occitana en o departamento francés de Pireneus Atlanticos, districto de Pau, cantón de Montaner y rechión d'Aquitania. Fa tamién parte d'a Mancomunidat de Vic-Montaner. A comuna yera parte de l'antiga provincia d'o Biarn.
Lesley-Anne Down, naixita de Londres o 17 de marzo de 1954, ye una actriz britanica, activa en o cine britanico dende zaguerías d'os anyos 1960 y con quantos premios recibitos mientres a suya carrera cinematografica.

Hitler continó fendo parte d'a Reichswehr, o Exercito alemán, dica o 31 de marzo de 1921. Dende chunio de 1919, o suyo superior, o capitán Karl Mayr, li ordenó que fese propaganda anticomunista entre os suyos companyeros (Meyr, qu yera d'ideyolochía socialista, morió engarcholato en o campo de concentración de Buchenwald en febrero de 1945, dos meses antis de rematar a guerra). Hitler feba conferencias a os soldatos, descubrindo-ie asinas as suyas capacidatz ta l'oratoria y a propaganda, estando amás a primera vez en que un publico quedaba subchecto por o suyo carisma en relación con as masas.

D'o suyo termin municipal fan parte os lugars de Bárcenas, Las Machorras, Para, Quintana de los Prados, Santa Olalla, Cuatro Ríos Pasiegos, Barcenilla, El Bernacho, El Bordillo, Callijuelas, La Empresa, Fuenterrabiosa, El Horno, Las Hoyas, La Lamosa, Lunada (estación d'esquí), La Lusa, Las Nieves, Río Seco, Río Trueba, Pardo, La Rasa, La Reguera, Salcedillo, La Unguera y Las Vegas.

Estió un d'os partitos partecipants en a Conferencia de Paz de Sant Sabastián se celebrata en a ciudat de Sant Sabastián o día 17 d'octubre de 2011, en o Palacio d'Ayete.

A población total d'a comarca ye de 23.257 habitants, seguntes datos de l'INE de l'anyo 2006. Seguntes os datos d'o mesmo anyo, os suyos tres nuclios más poblatos, de mayor a menor, son: Santa María de Cayón (7.377), Puente Viesgo (2.522) y Corvera de Toranzo (2.199). Y os suyos tres nuclios menos poblatos, de menor a mayor, son: San Roque de Riomiera (461), Saro (510) y San Pedro del Romeral (561).

Quan encara se trobaba en o hespital, conoixió que o Exercito alemán reblaba en o frent occidental, as noticias d'a Revolución en Berlín, o motín d'a Kaiserliche Marine, l'abdicación d'o kaiser Guillén II y a suya fuyita enta os Países Baixos, a proclamación d'a Republica por o socialista Philipp Scheidemann y a sinynatura de l'armisticio de 1918. Incapable de comprender os feitos escaicitos, Hitler s'adhibió dende ixe momento a la teoría d'a Dolchstoßlegende u punyalada en a esquena, seguntes a quala o Exercito alemán no heba perdito a guerra en o frent, sino que nomás a traidoría d'os chodigos y d'as chents de cucha en a retaguardia heban feito posible a redota alemana; ista teoría estió muit estendillata en os medios d'o nacionalismo alemán. Seguntes diz en Mein Kamp, fue en ixe inte quan prenió a decisión de dentrar en a vida politica.
O río Amariello tien o suyo naixedero en a cordelera de Bayan Har, concretament en os montes Kunlun (provincia de Qinghai), y marcha enta l'este en trescruzando a plana tibetana, en una redolada en a quala ha provocato quantas foces mientres o suyo recorrito. Dimpués de trescruzar a ciudat de Lanzhou, en a provincia de Gansu, o río fa una curva en primeras enta o norte y simpués enta o sud en trescruzando as planas diserticas d'Ordos (Mongolia Interior), a on o loess que conforma o suelo d'a redolada tinye as suyas auguas de color amariella. Dimpués, o suyo curso marcha enta l'este, en pasando por as ciudatz de Kaifeng, Wuhai, Baotou y Jinan (capital d'a provincia de Shandong) dica plegar a la suya desembocadura en un gran delta en a mar de Bohai (una mar que fa parte d'a mar Amariella en l'Ocián Pacifico).

El nombre que dan a'l lugar es suyos vecins ye coincident con el nombre oficial, Saravillo. Manimenos, la forma historica documentada, y que corresponde con la fonetica aragonesa, ye Saraviello, encara que i hai testimonios antiguos que el documentan como Zarandiello (forma popular antigua), u Sartaviello (en el Fogache de 1495). En l'aragonés de la Valle de Tella se documenta encara Saraviello:

O sardo no se puet clasificar satisfactoriament ni entre as luengas romances occidentals ni entre as orientals y ye posible que sía una escisión temprana d'uno d'istos grupos.

En o sieglo XIX amaneixió un nacionalismo galés que reivindicaba o herencio cultural celta, y topetó con a oposición d'os anglosaxons de Galas y d'os inmigrants angleses.

A forma més tepica ta las forcas antigas ye entierament de matiera, sien de garra tozuel enarbrato d'as actuals. As pugas d'ixas ferramientas yeran a sobén formas naturals d'a rama a partir d'a quala s'heba feto l'instrumento.

A etimolochía ye Campo d'Asnos, con perduga de vocal final atona en campo. En a Edat Meya se reconoixeba como un toponimo tan transparent que ye latinizato como Campi Asinorum en "Rationes decimarum Hispaniae (1279-80): Aragón y Navarra".

En esclatar a Guerra Civil, y una vegada as fuerzas faixistas han prenito a ciudat, Acín s'ha d'amagar en o suyo fogar. En quantas ocasions os facciosos vesitan casa suya sin localizar-lo. Pero o diya 6 d'agosto no puet aguantar como maltractan a la suya muller mientres una vesita y surte d'o suyo amagatorio ta entregar-se. Ixa mesma nueit ye afusilato en as tapias d'o cementerio. En o suyo certificato de defunción s'afirma que morió:

Dimpués d'o zaguer incendio que acayeció en 1675, se decidió no reconstruir o Monesterio Viello y os monches se'n trasladoron ta un nuevo monesterio que se construyó dencima d'a penya a on bi ye o viello, en o Plan de Sant Indalecio.

Os macairodontins entre ells, manimenos, sí que mantienen (u se considera que mantienen) una homocheneidat con variación acceptable, o que chustificaría d'alcuerdo con os autors d'o estudio mantener una subfamilia clasificativa solo que pa ells.

O Puent Golden Gate ye un puent situato en San Francisco, California, Estatos Unitos. Tien una amplaria de 28 metros y 2,7 km de largaria, y une Sant Francisco con Marin County trescruzando l'estrecho de Golden Gate.
Huerta de Valdecarábanos ye un municipio d'a provincia de Toledo, en a comunidat autonoma de Castiella-La Mancha, Espanya. A suya población ye de 1784 habitants (2006), en una superficie de 83 km² y una densidat de población de 21,49 hab/km².

Os primers obchetos feitos de vidrio d'a historia que se tién conoixencia son cuentas de collar u abalorios, y en Echipto mientres o reinato de Tutmosis III (1504-1450 aC.) se troban os primers recipients produitos con vidrio.

A conservación por calor se basa en calentar l'alimento dica temperaturas a las que mueran os microbios. Una vegada muertos os microorganismos se puet envasar l'alimento d'una traza que no torne a estar colonizau. Bi ha diferents tecnicas de conservación por calor como a pasteurización y a esterilización.

En a fundación d'a ciudat, participoron soldatos veterans d'as lechions IV Macedonica, VI Victrix y X Gemina, licenciatos dezaga la dura campanya contra os Cantabros, con a doble intinción de guaranciar a esfensa d'o territorio y de fixar-ie a presencia de Roma. Caesaraugusta teneba o tetulo de Colonia Inmune, lo que feba que goza-se de determinatos privilechios, asinas teneba dreito a cudir y yera desimita d'o pago d'impuestos. Os nuevos ciudadans fuoron adscritos a la tribu Aniense.

Entibadera de vuelta: a planta d'a entibadera forma un arco lonchitudinal que ye fuertement refirmato en as paretz laterals d'o río, a on que transmite a fuerza d'a presión de l'augua.

Os ibers estioron as diferents etnias u pueblos que viviban en l'este d'a peninsula Iberica y Lenguadoc dica o Roine dende a colonización griega dica la romanización, quan en a Peninsula Iberica esdevinioron hispanorromans. Os iberos poseyeban en griego u latín un etnonimo derivato d'a ciudat prencipal que habitaban.

Atra teoría relacionata con o idioma ibero afirma que o ibero estió una luenga de relacions intertribals fomentata por o comercio con os griegos y fenicios, d'a mesma traza que l'actual idioma swahili en Africa u determinatos luengaches intertribals en os antigos imperios colonials europeus.

D'entre a suya filmografía como actor, se puet destacar bell una d'as suyas interpretacions, en bellas cintas como Divinas palabras (1987, José Luis García Sánchez), Bajarse al moro (1989, Fernando Colomo), Orquesta Club Virginia (1992, Manuel Iborra), Madregilda (1993, Francisco Regueiro), La flor de mi secreto (1995, Pedro Almodóvar), Los años bárbaros (1998, Fernando Colomo), Adiós con el corazón (2000, José Luis García Sánchez), u Alatriste (2006, Agustín Díaz Yanes).

O congosto de l'Entremont (prenunciau /lentre'mon/) ye un congosto natural sobre o río Cinca que se prolarga 1,5 kilometros (aproximadament) d'entre os arredols d'a localidat de Mediano y dica Ligüerre d'a Cinca, en sud d'a comarca de Sobrarbe (Uesca).

Gytsjerksterhoeke, Iniaheide, It Heechsân, De Lytse Geast, Quatrebras, Skûlenboarch, Sigerswâld, Sumarreheide, Feanwâldsterwâl, It Wytfean, Zwartewegsend y Zevenhuizen

Sant Pere de Ribes (Sant Pere de Ribes en catalán y oficialment, San Pedro de Ribas en castellán) ye una localidat y municipio de Catalunya situata en la provincia de Barcelona y comarca d'o Garraf.